CELEX: 32019D2156
Language: et
Date: 2019-10-07 00:00:00
Title: Nõukogu Otsus (EL) 2019/2156, 7. oktoober 2019, seisukoha kohta, mis võetakse Euroopa Liidu nimel Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) loodud assotsiatsiooninõukogus seoses edasijõudnud riigi staatust rakendava ELi-Maroko tegevuskava (2013–2017) pikendamist käsitleva soovituse heakskiitmisega

17.12.2019   
               
               
                  ET
               
               
                  Euroopa Liidu Teataja
               
               
                  L 327/75
               
            
         NÕUKOGU OTSUS (EL) 2019/2156,
         7. oktoober 2019,
         seisukoha kohta, mis võetakse Euroopa Liidu nimel Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) loodud assotsiatsiooninõukogus seoses edasijõudnud riigi staatust rakendava ELi-Maroko tegevuskava (2013–2017) pikendamist käsitleva soovituse heakskiitmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (1) (edaspidi „leping“) jõustus 1. märtsil 2000.
                  
               
                     (2)
                  
                  
                     Lepingu artikli 80 kohaselt võib assotsiatsiooninõukogu võtta vastu soovitusi.
                  
               
                     (3)
                  
                  
                     Assotsiatsiooninõukogu peaks kirjavahetuse teel vastu võtma soovituse, mis käsitleb edasijõudnud riigi staatust rakendava ELi-Maroko tegevuskava (2013–2017) (edaspidi „tegevuskava“) uut pikendamist kahe aasta võrra.
                  
               
                     (4)
                  
                  
                     On asjakohane määrata kindlaks liidu nimel assotsiatsiooninõukogus võetav seisukoht tegevuskava pikendamise heakskiitmist käsitleva soovituse vastuvõtmise kohta, kuna soovitusega luuakse õiguslikke tagajärgi.
                  
               
                     (5)
                  
                  
                     Tegevuskava pikendamine loob aluse ELi ja Maroko suhetele aastatel 2019 ja 2020 ning võimaldab eelseisvateks aastateks määrata kindlaks ELi ja Maroko suhete uued prioriteetsed teemad,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel Euroopa – Vahemere piirkonna lepinguga (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) loodud assotsiatsiooninõukogus seoses sellise soovituse vastuvõtmisega, millega kiidetakse heaks edasijõudnud riigi staatust rakendav ELi-Maroko tegevuskava (2013–2017) pikendamine kahe aasta võrra (aastateks 2019 ja 2020), põhineb käesolevale otsusele lisatud soovituse eelnõul.
         
         
            Artikkel 2
            Käesolev otsus on adresseeritud komisjonile ning liidu välisasjade ja julgeolekupoliitika kõrgele esindajale.
         
         
            Luxembourg, 7. oktoober 2019
            
               
                  Nõukogu nimel
               
               
                  eesistuja
               
               A.-M. HENRIKSSON
            
         
         
            (1)  EÜT L 70 18.3.2000, lk 2.
      
      
         
            
               EELNÕU
            
            ELi-MAROKO ASSOTSIATSIOONINÕUKOGU SOOVITUS NR 1/2019,
            …,
            millega kiidetakse heaks edasijõudnud riigi staatust rakendav ELi-Maroko tegevuskava (2013–2017) pikendamine kahe aasta võrra
            ELi-MAROKO ASSOTSIATSIOONINÕUKOGU,
            võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, (1)
            
            ning arvestades järgmist:
            
                        (1)
                     
                     
                        Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel (edaspidi „leping“) jõustus 1. märtsil 2000.
                     
                  
                        (2)
                     
                     
                        Lepingu artikli 80 kohaselt võib assotsiatsiooninõukogu võtta vastu soovitusi, mida ta peab lepingu eesmärkide saavutamiseks vajalikuks.
                     
                  
                        (3)
                     
                     
                        Lepingu artikli 90 kohaselt võtavad lepinguosalised kõik üld- või erimeetmed, mida on vaja lepingust tulenevate kohustuste täitmiseks, ja tagavad selle, et kõnealuses lepingus kindlaks määratud eesmärgid saavutatakse.
                     
                  
                        (4)
                     
                     
                        Assotsiatsiooninõukogu töökorra artiklis 10 on ette nähtud võimalus esitada istungite vahel kirjaliku menetluse teel soovitusi.
                     
                  
                        (5)
                     
                     
                        Edasijõudnud riigi staatust rakendavat ELi-Maroko tegevuskava (2013–2017) (edaspidi „tegevuskava“) pikendati ühe aasta võrra 2018. aastal. Tegevuskava uus pikendamine kahe aasta võrra loob aluse ELi ja Maroko suhetele aastatel 2019 ja 2020 ning võimaldab määrata eelseisvateks aastateks kindlaks ELi ja Maroko suhete uued prioriteetsed teemad,
                     
                  SOOVITAB:
            
               Ainus artikkel
               Kirjaliku menetluse teel tegutsev assotsiatsiooninõukogu soovitab pikendada kahe aasta võrra edasijõudnud riigi staatust rakendavat ELi-Maroko tegevuskava (2013–2017).
            
            
               …,
               
                  
                     
                        ELi-Maroko assotsiatsiooninõukogu
                        nimel
                     
                  
                  
                     eesistuja
                  
               
            
            
               (1)  EÜT L 70, 18.3.2000, lk 2.